Ir-Regolament tal-Kummissjoni (KEE) Nru 3587/92
tal-11 ta’ Diċembru 1992
li jemenda r-Regolament (KEE) Nru 3164/89 li jippreskrivi regoli dettaljati għall-applikazzjoni ta’ miżuri speċjali fir-rigward taż-żerriegħa tal-qanneb
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 3698/88 ta’ l-24 ta’ Novembru 1988 li jippreskrivi miżuri speċjali għaż-żerriegħa tal-qanneb [1], kif emendat bir-Regolament (KEE) Nru 2050/92 [2], u partikolarment l-Artikolu 2(3) tiegħu,
Billi l-Artikolu 2 tar-Regolament tal-Kunsill (KEE) Nru 3164/89 tat-23 ta’ Ottubru 1989 [3] jipprovdi partikolarment li l-għajnuna għaż-żerriegħa tal-qanneb għandha tingħata biss fir-rigward ta’ arji koperti bid-dikjarazzjonijiet ta’ arji miżrugħa skond l-Artikolu 5 tar-Regolament (KEE) Nru 1164/89 tat-28 ta’ April 1989 li jippreskrivi regoli dettaljati dwar l-għajnuna għall-fibra tal-għażel u l-qanneb [4], kif l-aħħar emendat bir-Regolament (KEE) Nru 3569/92 [5]; billi dawk id-dispożizzjonijiet jipprovdu, wara li jitqiesu l-bżonn kemm ta’ proporżjonalità u ta’ l-iskema ta’ għajnuna in kwistjoni biex topera sewwa, għall-proporzjon ta’ għajnuna ta’ rata fissa kull ettaru għall-qanneb li tintilef u dan jiddipendi fuq it-tul tad-dewmien fis-sottomissjoni tad-dikjarazzjonijiet; billi għall-istess raġunijiet għandha ssir dispożizzjoni għall-varjazzjoni fl-ammont ta’ għajnuna għaż-żerriegħa tal-qanneb li għandha tintilef.;
Billi bħala konsegwenza tad-dispożizzjonijiet in kwistjoni għandhom ikunu emendati u partijiet konċernati li jissottomettu applikazzjonijiet qabel data partikolari għandhom japplikaw taħt il-miżura mis-sena tas-suq 1991/92;
Billi l-miżuri provduti f’dan ir-Regolament huma skond l-opinjoni tal-Kumitat tat-Tmexxija taż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
L-Artikolu 2(3) tar-Regolament (KEE) Nru 3164/89 huwa hawnhekk mibdul b’dan li ġej:
"3. L-Artikolu 5(1), l-Artikolu 7, it-tieni subparagrafu ta’ l-Artikolu 8(1) u l-Artikolu 8(4) tar-Regolament (KEE) Nru 1164/89 u t-tieni paragrafu ta’ l-Artikolu 2 tar-Regolament (KEE) Nru 3569/92 [6] li jemenda r-Regolament (KEE) Nru 1164/89 għandhom jgħoddu għall-għajnuna għaż-żerriegħa tal-qanneb."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul f’Brussel, fil-11 ta’ Diċembru 1992.